Osnovna škola Ravne njive - Neslanovac

**21000 Split, Sarajevska 30**

OIB: 32187511702

RKP: 13422

Šifra djelatnosti: 8520

***BILJEŠKE UZ FINANCIJSKE IZVJEŠTAJE ZA RAZDOBLJE 1.1.-31.12.2021. GODINE***

Osnovna škola Ravne njive-Neslanovac obavlja javnu djelatnost sukladno Zakonu o odgoju i obrazovanju u osnovnoj i srednjoj školi. U školi se izvodi redovna, izborna, dodatna nastava, dopunska nastava i izvannastavne aktivnosti sukladno Nastavnom planu i programu, Godišnjem planu i programu rada Škole, te Školskom kurikulumu za školsku godinu 2021/2022.

Prihodi ostvareni za navedeno razdoblje za koje se podnosi financijski izvještaj, ostvareni su iz sedam izvora financiranja i to:

Prihodi za rashode za ostvarivanje redovne djelatnosti osnovnoškolskog obrazovanja – redovni materijalni rashodi, tekući popravci - troškovi za materijal i usluge, za nabavu knjiga za knjižnicu, za zdravstvene preglede djelatnika, troškovi osobnih pomoćnika, plaća zaposlenih u produženom boravku, financiranje ugovora o djelu za projekt e-škole, te troškovi energenata iz proračunskih sredstava Grada Splita.

Prihodi za rashode za zaposlene (plaće za redovan rad, naknade, nagrade, darove za djecu, božićnice, otpremnine, regres, i sl.), za posebni razredni odjel, knjige za knjižnicu, udžbenike, za testiranje djelatnika, za isplate djelatnicima po sudskim presudama, županijska stručna vijeća, te za polaznike stručnih ispita iz likovnog.

Učeničke i roditeljske uplate za participaciju učeničkih troškova (marende, osiguranja učenika, popravak i zamjena tableta i sl.)

Uplate roditelja za sufinanciranje prehrane i ostalih troškova u produženom boravku.

Vlastiti prihodi ostvareni su od iznajmljivanja dvorane.

Uplate Županije Splitsko-dalmatinske za troškove županijskih natjecanja.

Uplate polaznika stručnih ispita iz likovnog odgoja.

Donacije Pravnog fakulteta i Centra izvrsnosti.

**Zakonske i druge podloge na kojima se zasniva program rada škole**

* Zakon o odgoju i obrazovanju u osnovnoj i srednjoj školi, (NN br. 87/08., 86/09., 92/10., 105/10., 90/11., 5/12., 16/12., 86/12., 126/12. i 94/13., 152/14, 07/17., 68/18.,98/19.,64/20.)
* Pravilniku o financijskom izvještavanju u proračunskom računovodstvu (NN br. 3/15., 93/15., 135/15., 2/17. i 28/17., 112/18., 126/19., 145/20. i 32/21.)
* Zakon o ustanovama, (NN br. 76/93., 29/97., 47/99. i 35/08., 127/19.)
* Zakon o proračunu, (NN br. 87/08. i 136/12., 15/15. i 144/21.)
* Pravilnik o proračunskim klasifikacijama (NN br. 26/10., 120/13., 1/20.)
* Pravilnik o proračunskom računovodstvu i računskom planu, (NN br. 124/14., 115/15., 87/16., 3/18. i 126/19. i 108/20.)
* Godišnji plan i program rada škole i Školski kurikulum Osnovne škole Ravne njive-Neslanovac
1. **Izvještaj o prihodima i rashodima, primicima i izdacima**

Ukupni prihodi poslovanja iznose 15.035.607 kn, a rashodi 14.622.293 kn; višak prihoda poslovanja je 413.314 kn. Rashodi za nabavu nefinancijske imovine iznose 287.949 kn, prihodi su 0 kuna, stoga i manjak prihoda od nefinancijske imovine iznosi 287.949 kn.

Ukupni višak tekućeg razdoblja iznosi 125.365 , preneseni manjak 115.858kn.

**AOP (057**) -Tekuće pomoći od izvanproračunskih korisnika (AOP 057), tj. uplate Hrvatskog zavoda za zapošljavanje - mjere pripravničkog staža u 2021. godini nismo imali.

**AOP (065) -** Kapitalne pomoći proračunskim korisnicima iz proračuna koji im nije nadležan konto 63622 ove godine je manji zbog manje narudžbe udžbenika koje nam plaća MZO i zbog razdvajanja knjiženja radnih, od udžbenika koji učenici koriste duže od jedne godine.

**AOP (101)** – Prihodi po posebnim propisima – više uplata roditelja zbog dodatnog razreda produženog boravka.

**AOP (123) –** Dobili smo donaciju od Pravnog fakulteta – uredski namještaj.

**AOP (130) -** Prihodi iz nadležnog proračuna su veći u odnosu na prošlu godinu, zbog većeg iznosa koje nam je osnivač uplatio za plaće pomoćnika u nastavi i djelatnika u produženom boravku.

**AOP (159) –** Više izdataka za službena putovanja u odnosu na prethodnu godinu.

**AOP (166) –** Veći broj učenika u produženom boravku i poskupljenje namirnica je dovelo do viših izdataka.

**AOP (178) –** Odnosi se na troškove testiranja djelatnika.

**AOP (188)** – Troškovi po sudskim presudama djelatnika škole.

**AOP (205) –** Osim troškova vođenja računa, knjižila sam i zatezne kamate na presude.

**AOP (256) –** Kao što je već navedeno, razdvojeno sam knjižila radne udžbenike.

**AOP (289) –** potraživanja od roditelja u produženom boravku, najveći dio se odnosi na potraživanje za prosinac/2021.

1. **Izvještaj o obvezama**

Stanje obveza na početku izvještajnog razdoblja iznosi 1.328.526 kn, a na kraju izvještajnog razdoblja iznosi 1.218.922 kune.

AOP 038 - uključuje nedospjele obveze (kontinuirani rashodi) u iznosu od 925.940 kn i 213.318 kn nedospjelih koje nam plaća osnivač, te dospjele obveze 79.664 kune odnose se na obveze za uplate u proračun za bolovanje na teret Hrvatskog zavoda za zdravstveno osiguranje.

1. **Bilanca na dan 31.12.2021.**

U 2021. godini smo poslovali s ukupnim viškom 9.508 kuna. Vrijednost nefinancijske imovine škole je 5.527.945 kuna. Stanje novčanih sredstava na računu škole je 220.104 kune. Potraživanja od Hrvatskog zavoda za zdravstveno osiguranje iznose 93.935 kune, a dospjela i nedospjela potraživanja za produženi boravak iznose 51.633 kune.

1. **Izvještaj o rashodima prema funkcijskoj klasifikaciji**

Dodatne usluge u obrazovanju su troškovi prehrane koje financira Osnivač, učeničke marende, te dodatno sufinanciranje prehrane u produženom boravku.

Split, 31.01.2022. Ravnatelj

 \_\_\_\_\_\_\_\_\_\_\_\_\_\_\_\_